open-index/open-wikipedia-markdown huggingface dataset:
Jalkapallon Suomen Cup 2010

** Jalkapallon Suomen Cup 2010 ** oli 56. jalkapallon Suomen Cupin järjestämisvuosi. Cupiin osallistui kaiken kaikkiaan 271 joukkuetta. Yksikään Veikkausliiga-joukkueista ei jättänyt cupia väliin. Cupin finaali pelattiin 25. syyskuuta.

## 1. kierros
1. kierroksen otteluparit arvottiin 14. tammikuuta ja ottelut pelattiin 30. tammikuuta–28. helmikuuta.

## 2. kierros
2. kierroksen otteluparit arvottiin 14. tammikuuta ja ottelut pelattiin 3.–28. maaliskuuta.

## 3. kierros
3. kierroksen otteluparit arvottiin 19. maaliskuuta ja ottelut pelattiin 1.–15. huhtikuuta. Tällä kierroksella tulivat mukaan Ykkösen ja Kakkosen joukkueet.

## 4. kierros

4. kierroksen otteluparit arvottiin 8. huhtikuuta ja ottelut pelattiin 20.–29. huhtikuuta. Tällä kierroksella tulivat mukaan 10 Veikkausliiga-joukkuetta, jotka eivät pelanneet kauden 2010–2011 eurocupeissa.

## 5. kierros

5. kierroksen otteluparit arvottiin 28. huhtikuuta ja ottelut pelattiin 11.–13. toukokuuta ja 18. toukokuuta. Tällä kierroksella tulivat mukaan neljä kaudella 2010–2011 eurocupeissa pelannutta joukkuetta.

## 6. kierros
6. kierroksen otteluparit arvottiin URHOtv:n suorassa lähetyksessä 14.5.2010 pelatun veikkausliigaottelun FC Lahti–MyPa tauolla. Ottelut pelattiin 26. ja 27.5.2010. Voittajat etenivät cupin puolivälieriin.

## 7. kierros (puolivälierät)
7. kierroksen otteluparit arvottiin Huuhkaja-TV:n lähetyksessä 28.5.2010. Otteluiden runkopelipäivät olivat 9.–10.6.2010. Voittajat etenivät cupin välieriin.

## 8. kierros (välierät)
Cupin kahdeksannen kierroksen otteluparit arvottiin 11.6.2010 SPL:n toimistolla. Ottelut pelattiin 16.6.2010. Otteluparien voittajat etenivät 25.9. Finnair Stadiumilla pelattavaan finaaliin.

Cupin finaalissa kohtasivat kokeneet joukkueet, kun HJK marssi jatkoon IFK Mariehamnia vastaan hämmästyttävän pienen (411) yleisömäärän edessä ja TPS kaatoi vierasottelussa Kuopion Palloseuran. HJK jahtasi jo 11. cup-mestaruuttaan ja TPS haki kolmatta kannuaan. Edellisen kerran helsinkiläiset pelasivat finaalissa 2008 voitokkaasti, kun taas turkulaisten edellinen cup-finaali oli vuodelta 2005 ja viimeisin mestaruus kaudelta 1994.

## Loppuottelut
Suomen Cupin finaalitapahtuma pelattiin 25. syyskuuta 2010. Tapahtumassa huipentuivat miesten ja naisten cupit. Lisäksi pelattiin pikkufinaalit, joissa kohtasivat miehissä kaksi parasta ykköstä alemmalla sarjatasolla pelaavaa joukkuetta sekä naisissa kaksi parasta naisten liigaa alemmalla sarjatasolla pelaavaa joukkuetta.

### Miesten loppuottelu

### Naisten loppuottelu

### Miesten pikkufinaali

### Naisten pikkufinaali

## Aiheesta muualla
*Suomen Cupin kotisivut

## Lähteet
Luettelo Liettuan puolustusvoimien kalustosta

Tämä on **luettelo [[Liettuan puolustusvoimat|Liettuan asevoimien]] kalustosta**.

## Panssariajoneuvot

## Panssariautot

## Muut ajoneuvot

## Tykistö
### Telakanuunat

### Raketinheittimistö

### Kranaatinheittimet
*60mm M19 mortar
*60mm LM 60
* MRS 120-2ZUB "Tampella"
* 120mm Expal 120-MX2-SM

### Kenttätykistö
*105mm M101 howitzer

## Panssarintorjunta

### Panssarintorjuntaohjukset
*125mm FGM-148 Javelin
*84mm Carl Gustav recoilless rifle
*84mm AT4
*BILL 1 Anti-tank guided weapon

### Kranaatinheittimet
*40mm Heckler & Koch GMG

## Ilmatorjunta
### Tykistö
*40 ItK 38

### Ilmatorjuntaohjukset
*RBS 70
*FIM-92 Stinger
*RBS-70 MSHORAD
*NASAMS

## Jalkaväen aseistus
### Pistoolit
*Heckler & Koch USP
*Glock 17

### Konepistoolit
*Heckler & Koch MP5

### Tarkkuuskiväärit
*FR F2
*H&K MSG-90A1

*FN SCAR-H
*Barrett M82A1
*GOL Sniper Magnum

### Rynnäkkökiväärit ja konekiväärit
*G36KA4
*AK4
*M16

### Konekiväärit
*MG3
*FN MAG
*M2 Browning

## Laivasto

## Ilmavoimien kalusto

## Katso myös
*Liettuan puolustusvoimat

## Lähteet
Ivan Obradović

**Ivan Obradović** (; s. 25. heinäkuuta 1988 Obrenovac, Jugoslavia) on serbialainen jalkapalloilija. Hän edustaa tällä hetkellä Espanjan Primera Divisiónissa pelaavaa Zaragozaa ja on pelipaikaltaan vasen laitapuolustaja.

## Ura
Obradović on Partizanin kasvatti. 22. huhtikuuta 2007 hän teki ensiesiintymisensä edustusjoukkueessa, kun päävalmentaja Miroslav Đukić päästi hänet kentälle sarjaottelussa Vojvodinaa vastaan. Kauden 2006–2007 päätteeksi hän pelasi yhteensä viidessä sarjaottelussa. Ensimmäisen ammattilaissopimuksensa hän teki Partizanin kanssa 7. kesäkuuta 2007.

Ensimmäisen täyden kauden aikana 2007–2008 Obradović pelasi 19 ottelua. Kausi päättyi Partizanin mestaruusjuhliin. Neljän pelatun kauden aikana hän pelasi yhteensä 55 ottelua ja teki niissä yhden maalin.

24. elokuuta 2009 hän teki viisivuotisen sopimuksen espanjalaisen Zaragozan kanssa.

### Maajoukkue
Obradović pelasi ensimmäisen maaottelunsa 6. syyskuuta 2008 vuoden  Färsaaria vastaan. Ensimmäisen maalinsa maajoukkueessa hän teki 15. elokuuta 2008 ottelussa Itävaltaa vastaan.

## Lähteet
* 90minut.pl 
* national-football-teams.com
Kehitysvammahuollon tietopankki

**Kehitysvammahuollon tietopankki** oli uusmaalaisten vanhempien tuottama tietopalvelu. Sivusto tarjosi tietoa kehitysvammaisuudesta kiinnostuneille ja otti vastaan lukijoiden kirjoituksia ja päivityksiä. Erityisesti lääketieteelliset oireyhtymät ovat olleet suosittuja. Aihepiiriin liittyvien tautikuvausten määrä on noin 1&nbsp;100. Tietopankin taustaorganisaatio oli vuonna 1990 perustettu Kehitysvammaisten Uudenmaan tukipiiri ry.

Tietopankki aloitti toimintansa vuonna 1992 elektronisena palveluoppaana (Kehitysvammahuollon BBS), josta se sittemmin laajentui kehitysvamma-alan virtuaaliseksi asiantuntijajärjestelmäksi. Sivumäärä oli noin 5&nbsp;000 toukokuussa 2010. Vastaava toimittaja oli Kari Viitapohja.

Tietopankki siirtyi Rinnekoti-säätiölle.

## Lähteet

## Aiheesta muualla
*Kehitysvammahuollon tietopankki  (vanhentunut linkki)
Anton Pihlava

**Anton Aleksander Pihlava** () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa.

## Perhe ja koulutus
Pihlavan vanhempansa olivat maanviljelijä August Vilhelm Pihlava ja Amanda Josefina Grönroos. Hänet vihittiin avioliittoon vuonna 1919 Sigrid Aleksandra Linnanlahden kanssa. Hän kävi kansakoulun. Hän kävi Haminan taistelukoulun vuonna 1918. 
 
## Jääkärikausi

Pihlava toimi maalausliikkeen johtajana Tukholmassa ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 4. komppaniaan 4. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi).
 
## Suomen sisällissota
Pihlava astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 4. Jääkärirykmentin 8. jääkäripataljoonan 1. komppaniaan. Hän osallistui sisällissodan taisteluihin Raudussa ja rajaseudulla. 

## Sisällissodan jälkeinen aika
Pihlava palveli sisällissodan jälkeen 4. Jääkärirykmentistä muodostetussa Jääkäripataljoona 4:ssa, josta muodostettiin myöhemmin ensin Jääkäripataljoonan 2 ja sitten Pohjolan jääkäripataljoona. Hänet siirrettiin 20. marraskuuta 1918 alkaen joukkueenjohtajaksi ja myöhemmin komppanianvääpeliksi Laatokan jalkaväkirykmentti 6:een, josta taasen muodostettiin myöhemmin Viipurin rykmentti. Viipurin rykmentissä hän toimi rykmentissä aluksi joukkueenjohtajana ja viimein 7. komppanian päällikkönä. Hän erosi armeijasta sairauden takia 1. lokakuuta 1919. Armeijasta eronsa jälkeen hän työskenteli liikemiehenä ja maalarina sekä hoiti omaa maalausliikettä. 

## Talvi- ja jatkosota
Pihlava palveli talvisotaa edeltävässä ylimääräisessä harjoituksessa (YH) 1. T-Divisioonan esikunnassa. Jatkosotaan hänet komennettiin asehuoltoupseerina Jalkaväkirykmentti 14:ään, josta hänet siirrettiin myöhemmin koulutusupseeriksi 201. Ilmasuojelukomppaniaan. Hänet vapautettiin aseellisesta palveluksesta vuonna 1942. Myöhemmin hän hoiti omistamaansa maalausliikettä Paraisilla. Hänet on haudattu Paraisille. 

## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 . 

### Viitteet
Valdemar Pirhonen

**Valdemar Pirhonen** () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan esikuntavääpelinä Valkoisen armeijan jääkärijoukoissa.  
 
## Perhe ja koulutus
Pirhosen vanhemmat olivat maanviljelijä Juho Pirhonen ja Ida Hedvig Hakkarainen. Hän kävi kansakoulun. 
 
## Jääkärikausi
 
Pirhonen työskenteli liikemiehenä Viipurissa ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. konekiväärikomppaniaan 7. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
   
## Suomen sisällissota
Pirhonen astui Suomen armeijan palvelukseen vääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan esikuntavääpeliksi 3. Jääkärirykmentiin Hän osallistui sisällissodan taisteluihin Tampereella ja Viipurissa.
 
## Sisällissodan jälkeinen aika
Pirhonen palveli sisällissodan jälkeen edelleen esikuntavääpelinä 3. Jääkärirykmentissä, josta muodostettiin myöhemmin Savon jääkärirykmentti 3. Hänet komennettiin 31.  toukokuuta 1918 alkaen Päämajaan, josta hänet siirrettiin 13. elokuuta 1918 alkaen toimistoupseeriksi Suomen senaatin sota-asiaintoimituskunnan keskusosastoon, osta hänet siirrettiin edelleen 17. kesäkuuta 1919 alkaen vastaavaan toimeen 1. Divisioonan esikuntaan. Hänet siirrettiin 1. Divisioonasta 1. syyskuuta 1919 alkaen Ponttonikomennuskunnan esikuntaan Suomenlinnaan, josta hänet komennettiin 1. helmikuuta 1920 alkaen toimistoupseeriksi Yleisesikunnan sotatoimien osastolle. Pirhonen erosi armeijasta 22. joulukuuta 1920 ja työskenteli sen jälkeen liikemiehenä ja laivojen muonittajana Uuraassa ja Viipurissa talvisotaan saakka. 

## Talvi- ja jatkosota
Pirhonen osallistui talvisotaa edeltäviin ylimääräisiin harjoituksiin (YH) 2. Prikaatin esikunnassa komendanttina. Välirauhan aikana hän toimi ammustarkastajana Puolustusvoimain Pääesikunnassa. Jatkosotaan hän osallistui samanlaisissa tehtävissä Päämajassa. Sotien jälkeen Pirhonen työskenteli varastonhoitajana Raaka-ainevarikko 6:ssa vuoteen 1949 saakka, jolloin hän erosi armeijasta. Myöhemmin hän työskenteli varastokortistonhoitajana A. Virolaisen Laivatelakalla Haminassa vuoteen 1950 saakka, josta hän siirtyi F. W. Hollming Oy:n palvelukseen Haminan telakalle, jossa hän työskenteli vuoteen 1952 saakka. Hänet on haudattu Vehkalahden Myllykylään. 

## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 . 

### Viitteet
Treyarch

**Treyarch** on yhdysvaltalainen pelitalo, jonka perustivat vuonna 1996 Peter Akemann ja Doğan Köslü. Yhtiön hankki Activision vuonna 2001. Sen päämaja on Santa Monicassa, Kaliforniassa.

Vuonna 2005 Gray Matter Interactive yhdistettiin Treyarchiin.

Vuoden 2007 Leipzig Games Convention -kokouksessa Activision ilmoitti, että Treyarch tulisi olemaan yksi kolmesta kehittäjistä *[[Quantum of Solace (videopeli)|Quantum of Solace]]* -peliin. Peli julkaistiin Euroopassa 31. lokakuuta 2008 sekä 4. marraskuuta Pohjois-Amerikassa. Beenox ja Vicarious Visions kehittivät pelin Windows- ja matkapuhelinversiot.

Yksi Treyarchin tunnetuimmista suunnittelijoista ja ohjaajista on David Vonderhaar, joka on vastuussa pelien *[[Call of Duty: World at War]]* ja *[[Call of Duty: Black Ops]]* moninpelien kehityksestä. Hänet näkee nykyään usein Treyarchin epävirallisena yhteisön johtajana.

## Pelit

## Lähteet

## Aiheesta muualla
* Profiili MobyGamesissä
Ruskohelmipöllö

**Ruskohelmipöllö** (*Aegolius ridgwayi*) on pieni pöllö. Se pesii Keski-Amerikan ylängöillä Etelä-Meksikosta etelään Länsi-Panamaan, pääasiassa yli 2&nbsp;500 metrin korkeudessa. Sitä on joskus pidetty samaan lajiin kuuluvana kuin amerikanhelmipöllö.

Tämä yölintu pesii avoimissa vuorimetsissä, sekä pilvimetsissä ylempänä tammialueella ja munii puunkoloon. Sen pääasiallisia saaliseläimiä ovat jyrsijät, päästäiset ja muut pikkunisäkkäät, mutta joskus myös linnut, lepakot ja hyönteiset.

Ruskohelmipöllö on pieni, pönäkkä, lyhytpyrstöinen ja leveäsiipinen pöllö, noin 18&nbsp;cm pitkä ja painaa 80&nbsp;g. Se on päältä tummanruskea, siivissä valkoiset merkit. Alapuoli on juovaton, ruskea ja tummenee kohti ylärintaa ja naamaa. Pää on suuri, silmät keltaiset, naamaa kiertää valkoinen reunus. Se lentää lepattaen ja ketterästi.

Ruskohelmipöllö ääntelee rytmikkäästi töräyttäen. Ilmoitukset linnusta alemmissa korkeuksissa johtuvat *[[Anotheca]]*-puusammakon samanlaisesta ääntelystä.

Tieteellinen lajinimi tulee Robert Ridgwaysta.

Lajilla on kolme alalajia:
**Aegolius ridgwayi ridgwayi* (Alfaro, 1905)
**Aegolius ridgwayi rostratus* (Griscom, 1930)
**Aegolius ridgwayi tacanensis* R. T. Moore, 1947

## Lähteet
* Stiles and Skutch *A guide to the birds of Costa Rica* 
*ITIS: Aegolius ridgwayi 

### Viitteet
A-luokka (sukellusvene, Britannia)

**A-luokka** oli Britannian kuninkaallisen laivaston ensimmäinen Britanniassa suunniteltu ja toteutettu sukellusveneluokka, johon kuului kolmetoista sukellusvenettä.

Luokan alukset valmisti 1902-1905 Vickersin telakka Barrowsissa. Ne olivat paranneltuja Yhdysvaltain laivaston Plunger-luokan veneitä. Luokan alukset eivät olleet yhdenmukaisia, vaan ne poikkesivat toisistaan. Niiden pituus oli noin 30 metriä ja uppouma sukelluksissa noin 200 tonnia. Alusten voimanlähteenä oli sukeltaessa akkukäyttöiset sähkömoottorit ja pinnalla dieselmoottorit.

Kuudes edeltäneen Holland-luokan aluksista muuttui valmistuksen aikana niin paljon, että se lasketaan uuden täysin brittiläisen luokan prototyypiksi. *HMS A.1* oli lähinnä pidennetty Holland-luokan alus, mutta *HMS A.2:sta* alkaen aluksia suurennettiin myös muuten ja *HMS A.5:stä* alkaen aluksiin asennettiin toinen torpedoputki alkuperäisen rinnalle.

Toinen merkittävä innovaatio oli komentotornin asentaminen aluksiin, mikä mahdollisti havainnoinnin pinnalla ollessa. Holland-luokan aluksien kaltaista oli pieni kelluvuus. Vaikka alukset olivat vielä kokeellisia ne osoittautuivat menestyksekkäiksi ja osa niistä palveli ensimmäisessä maailmansodassa koulutuskäytössä.

## Lähteet

*

### Viitteet
Aspyr Game Agent

**Aspyr Game Agent** on digitaalisen jakelun ohjelma videopelien jakeluun macOS-alustalle. Game Agent oli Aspyr Median ohjelmisto, jolla ostettuja pelejä voi ladata ja päivittää sekä vertailla järjestelmävaatimuksia.

Muun muassa seuraavia pelejä on ollut saatavilla palvelun kautta:

**[[Star Wars The Force Unleashed: Ultimate Sith Edition]]*
**[[Call of Duty 2]]*
**[[Call of Duty 4]]*
**[[Call of Duty Deluxe]]*
**[[Civilization IV: Colonization]]*
**[[Civilization IV]]*
**[[Civilization IV Warlords]]*
**[[Defense Grid: The Awakening]]*
**[[1701 A.D.]]*
**[[1701 A.D. The Sunken Dragon]]*
**[[v4x4: Hummer]]*
**[[Cryostasis]]*
**[[Death to Spies: Moment of Truth]]*
**[[Death Track: Resurrection]]*
**[[futureU]]*
**[[Hotel for Dogs (videopeli)|Hotel for Dogs]]*
**[[Made Man]]*
**[[Men of War]]*
**[[Men of War Red Tide]]*
**[[NecroVision]]*
**[[Paraworld]]*
**[[PuzzleQuest: Galactrix]]*
**[[XIII Century Gold Edition]]*

## Lähteet

## Aiheesta muualla
* AspyrGameAgent
113 Amalthea

**113 Amalthea** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, jonka löysi R. Luther vuonna 1871. Asteroidi on nimetty kreikkalaisen mytologian Amaltheian mukaan. Spektrofotometriset tutkimukset ovat osoittaneet, että Amalthea ja toinen päävyöhykkeen asteroidi nimeltä 9 Metis ovat samaa alkuperää. Ne ovat jäänteitä aikaisemmasta asteroidiryhmästä, jonka pienimmät jäsenet ovat jo hävinneet. Ryhmän hajotessaan muodostaneen pikkuplaneetan arvioidaan olleen 300–600 kilometriä läpimitaltaan. Asteroidi Amaltheaa ei pidä sekoittaa yhteen Jupiterin kuista.

## Muita pikkuplaneettoja, joilla on sama nimi kuin Jupiterin kuilla
*9 Metis
*52 Europa
*85 Io
*204 Kallisto
*1036 Ganymed

## Lähteet
*JPL Small-Body Database Browser: 113 Amalthea
*9 Metis and 113 Amalthea: A Genetic Asteroid Pair
* 
*Discovery Circumstances: Numbered Minor Planets (1)-(5000): Minor Planet Center
SL Benfica Futsal

**SL Benfica Futsal** on portugalilaisen urheiluseura SL Benfican futsaljoukkue joka pelaa Portugalin korkeimmalla sarjatasolla 1ª Divisão de Futsalissa. Futsaljaosto perustettiin 2001 ja seura on perustamisensa jälkeen noussut yhdeksi Portugalin mahtiseuraksi futsalissa. Benfica ei ole tähän mennessä pudonnut kertaakaan pudonnut Portugalin pääsarjasta pois.

## Saavutukset

* UEFA Futsal Cup **(1)**: 2009/10

* Portugalin liiga **(6)**: 2002/03, 2004/05, 2006/07; 2007/08, 2008/09, 2011/12

* Portugalin Cup **(5)**: 2002/03, 2004/05, 2006/07, 2008/09, 2011/12

* Portugalin Supercup **(6)**: 2002/03, 2005/06, 2006/07, 2008/09, 2010/11, 2011/12
Tikanhiippasammal

**Tikanhiippasammal** (*Lewinskya speciosa*) on hiippasammalten heimoon kuuluva sammal.
 
## Ulkonäkö
Tikanhiippasammal on löyhiä kasvustoja muodostava ja jopa yli 5 cm pitkä. Se on kellanvihreä ja tyveltä ruskeahuovastoinen. Sen keihäsmäiset lehdet ovat hyvin pitkäkärkiset ja reunoilta taakäänteiset. Sillä on usein itiöpesäkkeitä, jotka ulottuvat puoliksi lehtien yläpuolelle. Ne ovat sylinterimäisiä ja melkein sileäpintaisia. Tyhjentynyt pesäke on tappimainen. 

## Levinneisyys
Tikanhiippasammal kasvaa pohjoisella pallonpuoliskolla lauhkealla ja viileällä vyöhykkeellä sekä vuoristoissa. Se on yleinen koko Suomessa.

## Elinympäristö
Tikanhiippasammal kasvaa yleensä puiden rungoilla.

## Lähteet
Universitatea Babeș-Bolyai

**Babeș-Bolyain yliopisto** ()  on romanialainen yliopisto, joka  sijaitsee Cluj-Napocassa. Se on yksi maan parhaimmiksi arvostelluista yhdessä Bukarestin ja Transilvanian yliopistojen kanssa. Vuonna 2022 luonnontieteitä korostava ARWU-yliopistoranking sijoitti Babeș-Bolyain yliopiston tuhannen hyvätasoisen tutkimusyliopiston maailmanlistallaan sijaluokkaan 801–900 ainoana listalle päässeenä romanialaisena yliopistona. 

Yliopistolla on useita perustamisvuosia. Vuonna 1581 unkarilaiset perustivat Clujiin opiston, joka oli jesuiittojen hallinnassa. Se suljettiin myöhemmin, mutta vuonna 1688 katoliset avasivat uuden oppilaitoksen. Vuonna 1776 keisarinna Maria Teresia perusti varsinaisen yliopiston. Vuonna 1872 siitä tehtiin Romanian suurin unkarinkielinen yliopisto, ja vuonna 1881 se nimettiin uudelleen Franz Josephin yliopistoksi. Vuonna 1919 opetuskieli muutettiin romaniaksi ja unkarinkielinen osasto muutti toisaalle. Vuodesta 1959 alkaen yliopisto on ollut kaksikielinen. Se on nimetty matemaatikko János Bolyain ja lääketieteilijä Victor Babeșin mukaan.

Yliopistossa on 21 tiedekuntaa, noin 1700 opettajaa ja 50 000 opiskelijaa.

Yliopiston unkarin kielen ja kirjallisuuden laitoksen alaisuudessa toimii Romanian ainoa suomen kielen ja kirjallisuuden opettajan virka.

## Lähteet

## Aiheesta muualla

*Universitatea Babeș-Bolyai
Sergio Amidei

**Sergio Amidei** (30. lokakuuta 1904 Trieste, Italia – 14. huhtikuuta 1981 Rooma) oli italialainen käsikirjoittaja ja Italian neorealismin merkittävä hahmo. 

Amidei työskenteli maineikkaiden italialaisohjaajien kanssa, kuten Roberto Rossellinin ja Vittorio De Sican. Hän oli Oscar-ehdokkaana neljä kertaa: vuonna 1946 elokuvasta *[[Rooma – avoin kaupunki]]*, 1947 *[[Sciuscia – viattomat]]*, 1949 *[[Paisà]]* ja 1961 *[[Kenraali della Rovere]]*.

## Aiheesta muualla
* 
*
Sirkka Liakka

**Sirkka Liakka** (18. helmikuuta 1908 Alatornio – 16. lokakuuta 1999 Kouvola) oli suomalainen maanmittausinsinööri ja alansa uranuurtajia. Hän valmistui TKK:n maanmittausosastolta 1931 maanmittausinsinööriksi ja oli Suomen ensimmäinen nainen maanmittausinsinöörinä ja samalla Pohjoismaiden ensimmäinen kenttätöissä toiminut naismaanmittari. Hän on Naismaanmittarit ry:n perustajajäsen.

Liakan isä oli kansanedustaja ja ministeri Niilo Liakka. Liakka valmistui ylioppilaaksi 1926 ja vuonna 1931 maanmittausinsinööriksi. Hän ajoi matkoillaan sivuvaunullisella Harley-Davidson 27 J 989 cc -moottoripyörällä. Sivuvaunussa hän kuljetti työvälineensä. Hän toimi aktiivisesti voimistelun parissa, ja hänet valittiin 1930 varalle Suomen Naisten Liikuntakasvatusliiton sihteeriksi.

Liakka liittyi varsin varhaisessa vaiheessa DKW-vaunullaan Yleinen Autoliitto Touring Clubin jäseneksi.

Kymen läänin lääninmaanmittausinsinööriksi Liakka valittiin vuonna 1965, mutta tukea valintaan tarvittiin muun muassa maatalousministeri Marja Lahdelta, sillä mieskollegojen mukaan: ”Eihän nainen perheettömänä palkkaa tarvitse”. Liakka jäi eläkkeelle vuonna 1973 yli-insinöörin tehtävästä Maanmittauslaitoksen palveluksesta 40 työvuoden jälkeen.

## Lähteet

## Aiheesta muualla
*Maanmittauslaitos - Sirkka Liakka (arkistoitu)
Rasvaimu

**Rasvaimu** on plastiikkakirurginen toimenpide, jossa ihonalaista rasvakudosta poistetaan liuottamalla ja pois imemällä. Menetelmä poistaa rasvasoluja käsitellyltä alueelta, joten henkilön mahdollisesti lihoessa toimenpiteen jälkeen rasvaimulla käsitellyt alueet eivät rasvoitu samoin kuin käsittelemättömät. Rasvaimu voidaan suorittaa paikallispuudutuksessa, kevyessä sedaatiossa tai yleisanestesiassa.

Rasvaimussa voidaan käyttää apuna radioaaltoja, jotka lämmittävät kudoksia ja näin helpottavat rasvan poistamista. Tällöin ympäröivät kudokset vaurioituvat tavanomaista rasvaimua vähemmän.

Rasvaimu ei ole liikunnalla ja ruokavalion muutoksella suoritettavan laihdutuksen vaihtoehto, vaan sitä käytetään poistamaan rasvaa vain niiltä alueilta, joilta rasvaa ei saa pois liikunnalla ja vähäkalorisella ruokavaliolla.
British Film Institute

**British Film Institute** on Royal charterilla 1933 perustettu brittiläinen järjestö, jonka tehtävänä on edistää elokuvataiteen, television ja muun liikkuvan kuvan kehittämistä ja lisätä elokuvan arvostusta.

Sen tehtäviin kuuluvat elokuvaesitykset kahdessa elokuvateatterissa, Lontoon elokuvajuhlat, Future Film Festival yhdessä BBC:n kanssa, koulutus erityisesti kouluissa ja arkistointi. Se julkaisee elokuvalehteä Sight and Sound sekä DVD:itä ja kirjoja, pitää yllä kirjastoa ja tietokantaa. BFI on ollut mukana elokuvaa käsittelevien televisio-ohjelmien tekemisessä.

## Lähteet

## Aiheesta muualla
* BFI kotisivu
Nahkakunta

**Nahkakunta Osk.** on vuonna 1917 perustettu suomalainen jalkine- ja nahka-alan maahantuonti- ja tukkuliike. Nahkakunnan päätoimipaikka ja varasto on Pirkkalassa.

## Edustettuja tuotemerkkejä
*Kiwi
*Woly

## Lähteet

## Aiheesta muualla
*Yrityksen nettisivut
*Jalkineidenhoito.com
Suurenmoinen kokoelma 1999–2009

**Suurenmoinen kokoelma 1999–2009** on Juha Tapion ensimmäinen kokoelmalevy, joka julkaistiin vuonna 30. syyskuuta 2009. Kokoelmalla on kolme uutta kappaletta, "Raikas tuuli", Yö-yhtyeen aiemmin jo levyttämä "Pettävällä jäällä" sekä "Kultahippu", joka oli vuoden 2009 Elämä lapselle -konsertin teemakappale.

Kokoelmasta on julkaistu neljä erilaista versiota: Digitaalinen versio, vain iTunes -verkkokaupassa myynnissä oleva digitaalinen *Special Edition*, joka sisältää neljä bonuskappaletta, vain CD:n sisältä kokoelma sekä CD:n ja DVD:n sisältävä kokoelma. DVD sisältää Tapion keikan Tavastia-klubilta 5. elokuuta 2009.

Kokoelma nousi julkaisuviikollaan Suomen virallisen albumilistan kolmanneksi (41/2009). 18. listaviikollaan kokoelma nousi listan ensimmäiseksi, jossa se oli myös seuraavalla viikolla (5–6/2010). Kokoelma on myynyt platinaa eli yli 30&nbsp;000 kappaletta. Yhteensä sitä on myyty yli 41&nbsp;000 kappaletta.

## Kappaleet
#
#
#
#
#
#
#
#
#
#
#
#
#
#
#
#
#
#
#:**iTunesin ''Special Editionin'' bonuskappaleet:**
#
#
#
#

## Lähteet
Kuomiokoski (yritys)

**Kuomiokoski Oy** on Suomen vanhimpia kenkätehtaita. Se sijaitsee Kuomiokosken kylässä Mikkelin Ristiinassa Etelä-Savossa. *Kuoma*-kengistään tunnetun yrityksen tuotteita ovat talvi- ja kesäjalkineet, pohjalliset ja syylingit. Kenkiä valmistetaan vuodessa runsaat puoli miljoonaa paria, joista puolet vientiin. Erityisen merkittävä se on lasten talvijalkineiden valmistajana. Suosittuja Kuoma-talvisaappaita on valmistettu vuodesta 1989. Vuonna 1928 perustettu Kuomiokoski on Puttosen suvun perheyritys. 

Kuomiokoski valmistaa myös erilaisia muovi- ja puutuotteita, muun muassa siveltimenvarsia. Lisäksi uutena aluevaltauksena yritys on tuonut markkinoille oman lasten talvivaatemalliston, jolle on myönnetty Design from Finland -tunnus. Vaatteet suunnitellaan Suomessa. 

Kuoma-jalkineille on myönnetty Suomalaisen Työn Liiton avainlipputunnus.

Kuoman tehtaanmyymälä sijaitsee Kuortissa osoitteessa Siilitie 1. 

## Lähteet

## Aiheesta muualla
* Kuomiokosken kotisivut
Paradox (piraattiryhmä)

**Paradox** (PDX) on piraatti- ja demoskeneryhmä. Se on erikoistunut videopelien ja muiden ohjelmistojen kopiosuojausten murtamiseen eli *kräkkäämiseen* ja on toiminut ainakin Amiga- ja PC-tietokoneiden sekä erilaisten pelikonsolien parissa.

Paradox perustettiin 1980- ja 1990-lukujen vaihteessa, todennäköisesti loppuvuodesta 1989. Tavoitteena oli koota "kovan luokan" Amiga-kräkkäysryhmä. Sen lisäksi Paradox kunnostautui ruotsalaisen Linus Walleijin (Triad-ryhmän "King Fisher") mukaan varhaisessa Amiga-demoskenessä. Yksi ryhmän tuon ajan silmiinpistävistä tuotoksista on vuoden 1990 *Super Off Road Racer* -cracktro, joka esittää paholaista hyväksikäyttämässä pientä enkeliä (taustalla ilmeisesti halu panna halvalla kilpailevaa, Angels-nimistä Amiga-ryhmää). 

1990-luvun alkupuolella Paradox käytännössä hajosi, mutta koottiin uudelleen. Se laajensi pian toimintaansa Amigan puolelta myös muille laitealustoille. 2000-luvulla se on tiettävästi murtanut muun muassa Sonyn PlayStation Portablessa käytetyn UMD-levyformaatin ja keksinyt tavan ohittaa Windows Vistan virallinen tuoteaktivointi, helpottaen siten käyttöjärjestelmän luvattomien kopioiden käyttöä.      

## Lähteet

## Aiheesta muualla
* Paradoxin kotisivut (Internet Archive 21.3.2007) 
* Paradox Pouet.net-sivustolla 
* Paradoxin graafikkona toimivan/toimineen "Alienin" sivut 
* Paradoxin graafikkona toimivan/toimineen "H2o:n" haastattelu, Hugi-diskmag 2008
Bill Condon

**William ”Bill” Condon** (s. 22. lokakuuta 1955) on yhdysvaltalainen Oscar-palkittu elokuvaohjaaja ja -käsikirjoittaja. Condon tunnetaan parhaiten elokuvien *[[Gods and Monsters]]*, *[[Chicago (elokuva)|Chicago]]*, *[[Kinsey (elokuva)|Kinsey]]* ja *[[Dreamgirls (elokuva)|Dreamgirls]]* ohjaajana tai käsikirjoittajana. Vuonna 1998 Condon kirjoitti käsikirjoituksen elokuvaan *Gods and Monsters*, josta hän sai ensimmäisen Oscar-palkintonsa. Vuonna 2006 Condon sai Golden Globe -palkinnon kirjoittamastaan ja ohjaamastaan elokuvasta *Dreamgirls*. Condonin elokuvat ovat menestyneet sekä kaupallisesti että kriittisesti.

## Elämä
Bill Condon syntyi New Yorkissa irlantilaislähtöisessä katolisessa perheessä. Hän opiskeli Regisin yliopistossa ja Columbia Collegessa, Columbian yliopistossa, jossa hän opiskeli filosofiaa.

## Filmografia
### Ohjaajana
**[[Sister, Sister – kuoleman salat]]* (*Sister, Sister*, 1987)
**[[Murha 101]]* (*Murder 101*, 1991) (TV)
**[[Valkoiset valheet]]* (*White Lie*, 1991) (TV)
**[[Dead in the Water (vuoden 1991 elokuva)|Dead in the Water]]* (1991) (TV)
**[[Mies joka ei suostunut kuolemaan]]* (*The Man Who Wouldn’t Die*, 1994) (TV)
**[[Candyman II: Farewell to the Flesh]]* (1995)
**[[Gods and Monsters]]* (1998)
**[[The Others (televisiosarja)|The Others]]* (2000) (televisiosarja)
**[[Kinsey (elokuva)|Kinsey]]* (2004)
**[[Dreamgirls (elokuva)|Dreamgirls]]* (2006)
**[[Aaliyah (elokuva)|Aaliyah]]* (2011)
**[[Twilight – Aamunkoi, osa 1]]* (2011)
**[[Twilight – Aamunkoi, osa 2]]* (2012)
**[[Viides valta]]* (2013)
**[[Mr. Holmes]]* (2015)
**[[Beauty and the Beast – Kaunotar ja hirviö]]* (2017)

### Käsikirjoittajana
**[[Outoa käytöstä]]* (*Strange Behavior*, 1982)
**[[Kutsumattomia vieraita]]* (*Strange Invaders*, 1983)
**Sister, Sister – kuoleman salat* (1987)
**Murha 101* (1991)   
**[[FX 2 – Murha tilauksesta]]* (*F/X 2*, 1991)
**Gods and Monsters* (1998)
**[[Chicago (elokuva)|Chicago]]* (2002) 
**[[Shortcut to Happiness]]* (2003) 
**Kinsey* (2004) 
**Dreamgirls* (2006) 
**[[The Greatest Showman]]* (2017) 

## Aiheesta muualla
* 
*
Vereinan tunneli

**Vereinan tunneli** on Alppien läpi kulkeva 19 kilometriä pitkä rautatietunneli Sveitsissä Klostersin ja Sagliainsin välillä. Tunnelin kautta on yhteys Engadinin laaksosta pohjoiseen. Tunneli on luotettava yhteys myös talvella, jolloin alppisolat (Flüela, Julier, Albula) voivat olla kiinni. Tunneli on kapearaiteinen (1&nbsp;000 mm) ja pääosin yksiraiteinen. Tunnelin puolivälissä ja molemmissa päissä on kaksiraiteiset ohitusosuudet. Tunneli otettiin käyttöön vuonna 1999. 

Tunneli kuuluu Graubündenin kantonin rautatieyhtiön Rhätische Bahnin (RhB) rataverkkoon. Reitillä kulkee henkilöjunia kerran tunnissa ja autojunia kaksi kertaa tunnissa.

## Lähteet

## Aiheesta muualla

* Rail-Info Schweiz: Vereina
Finnkarelia Virke

**Virke Oy**, aputoiminimi **Finnkarelia**, oli suomalainen vaatetusalan yritys, joka toimi vuodesta 1945 vuoteen 2011. Loppuaikoina se toimi markkinointinimellä **Finnkarelia Virke**. Yrityksen tuotemerkkejä olivat FK, Finnkarelia, P.R.+ ja vuodesta 2007 Anne Linnonmaa Ecological Fashion.

Yritys asetettiin konkursiin joulukuussa 2011.

Virkkeen tuotteet menivät pääosin vientiin, esimerkiksi vuonna 2006 viennin osuus oli jopa 90 prosenttia.

Tiedosto:Virke1.jpg|Tehtaan sisäänkäynti Orimattilassa
Tiedosto:Virke2.jpg|Tehdas toisesta suunnasta


## Historiaa

Toiminimi Virke aloitti Orimattilassa vuonna 1945 vaatekauppana ja tilauspukimona. Seuraavana vuonna se alkoi valmistaa naisten leninkejä 30 työntekijän voimin. Talous-Osakekauppa tuli 1949 mukaan Virke Oy:ksi muuttuneen yrityksen enemmistöomistajaksi ja alkoi voimakas kasvuvaihe, jossa liikevaihto kaksinkertaistui joka vuosi. 1950-luvun puolivälissä Virke työllisti 110 henkeä ja valmisti leninkien lisäksi miesten verryttelypukuja ja villapaitoja. Yritys alkoi panostaa trikootuotteisiin hankkimalla 1957 pyörökoneen ja 1964 muotoonneulontaan kykenevän cotton-koneen yhtenä ensimmäisistä Suomessa.

Vuonna 1967 perustaja Tauno Sulin myi loputkin osakkeensa Talous-Osakekaupalle ja jättäytyi pois yhtiön johdosta. Uudeksi toimitusjohtajaksi tuli Seppo Hyyppä, joka jatkoi tehtävässä eläkkeelle siirtymiseensä 1993 saakka. 1970-luvun alkupuolella Virke rakennutti uuden tehtaan, johon tuli myös oma värjäämö. Tuotantoa laajennettiin Hämeenlinnaan, ja Virkkeen palveluksessa oli yhteensä 550 työntekijää. Naistenvaatteiden ohella Virke valmisti miesten tuotteita nimellä Mutkattomat. 1970-luvulla Virke keskittyi yli 40-vuotiaiden naisten kohderyhmään.

1960-luvulta alkaen Virke suuntautui voimakkaasti vientimarkkinoille, ensin muihin Pohjoismaihin ja Neuvostoliittoon. Virkkeelle myönnettiin presidentin vientipalkinto 1977 ja Suomen Yrittäjien valtakunnallinen yrittäjäpalkinto 1981. Vuonna 1979 Virke perusti tytäryhtiön Saksaan. 

1990-luvulla Virke käytti suomalaisten vaatesuunnittelijoiden (Pirkko Pätynen, Lea Naatti ja Pirjo Heidemann) lisäksi myös saksalaisten Jutta Buschin ja Inge Rueffin palveluksia. Vuonna 1993 Virke Oy oli 480 työntekijällä Suomen toiseksi suurin vaatetusteollisuuden työnantaja. Tuolloin toimi lisäksi 70 hengen kokoonpanotehdas Puolassa.

Virke-konserni osti Anne Linnonmaa Ecological Fashion -tuotemerkin 2007, mutta Linnonmaa osti sen takaisin konkurssipesältä 2012.

## Lähteet

## Aiheesta muualla
* 
* Osakehistoriaa Pörssitiedon nettisivuilla

### Kirjallisuutta
*Erkki Jantunen: *Finn Karelia. Perustettu 1945.* Finn Karelia Virke 1995.
*Seppo Hyyppä: *Virke voittaja.* Osa I: *Maailmalla;* Osa II: *Menestyksen eväät.* Mermerus 1994. , .
Richard Schybergson

**Richard Arvid Schybergson** (6. huhtikuuta 1893 Helsinki – 11. helmikuuta 1918 Porvoon mlk) oli suomalainen jalkapalloilija ja jääpalloilija.

Schybergson oli yksi vuonna 1908 perustetun Kiffenin perustajajäsenistä. Hän voitti seurassa Suomen mestaruuden jalkapallossa 1913 ja 1915 sekä SM-hopeaa jääpallossa 1917. Schybergson pelasi myös 1914 Suomen maajoukkueessa yhden maaottelun Ruotsia vastaan.

Helsingin suojeluskuntaan kuulunut Schybergson kaatui sisällissodan aikana Pellingin taistelussa helmikuussa 1918. Hänen isänsä Emil Schybergson oli kansanedustaja, ja veljet Ernst ja Lars olivat myös maajoukkuetason jalkapalloilijoita.

## Lähteet
Avokanava

**Avokanava** on kanava, jossa ei ole sulkuja. Merenkulussa avokanavaa käytetään silloin, kun sen yhdistämien vesistöjen pinnat ovat keskenään samalla korkeudella tai kun niiden korkeusero on niin vähäinen, että korkeuseron aiheuttama virtaus ei ole kanavan käyttöä häiritsevä.

## Kanava vai ruoppaus?

Ei ole olemassa yksikäsitteistä kriteeriä rajanvedoksi, milloin ihmisen muokkaama väylä on avokanava ja milloin kyseessä on väylän oikaisu, levennys tai syventäminen ruoppaamalla.

## Milloin avokanavaa ei voida rakentaa

Samalla tasolla olevien vesistöjen yhdistämiseksi ei voida käyttää avokanavaa, jos vesistöjen välinen maa-alue nousee niin korkealle, että kanava jouduttaisiin rakentamaan epäkäytännöllisen syvään uomaan. Esimerkiksi valtameret yhdistävä Panaman kanava on sulkukanava, joka nousee 26 metrin korkeuteen. Merialueet yhdistävä kanava saatetaan myös joutua rakentamaan sulkukanavaksi, jotta sulkuporteilla estetään vuoroveden aiheuttamat veden korkeuserot kanavassa. Tällainen kanava on muun muassa Kielin kanava.

## Avokanavat Suomessa

Suomessa on kymmeniä avokanavia, erityisesti sisävesillä. Suurin osa niistä on rakennettu kulkuväyliksi, mutta osan alkuperäinen tarkoitus on ollut muuttaa järvien vedenkorkeutta.

## Tunnettuja avokanavia

* Välimeren ja Punaisen meren yhdistävä Suezin kanava on maailman pisin avokanava
* Kreikan mantereen ja Peloponnesoksen niemimaan yhdistävän kannaksen poikki rakennettu Korintin kanava kulkee syvässä kallioon louhitussa kanjonissa

## Lähteet
SecuROM

**SecuROM** on Sonyn kehittämä CD/DVD-kopiointisuojausohjelma ja käyttöoikeuksien hallintamekanismi, jota käytetään useimmiten Microsoft Windowsin tietokonepeleissä. SecuROM vaikeuttaa tekijänoikeuksilla suojattujen tuotteiden jäljentämistä ja takaisinmallinnusta.

Electronic Frontier Foundation uskoo, että SecuROMia käytetään fair-use -oikeuksien rajoittamiseen. SecuROMin käyttö on synnyttänyt kiistaa, koska SecuROMia käyttävän pelin asennuksen poistaessa SecuROMin asennus ei poistu.

## Ohjelmisto
SecuROM 7.x oli ensimmäinen versio, jonka mukana tuli SecuROM Removal Tool, joka väittää auttavansa käyttäjiä poistamaan sen, kun sitä käyttävä ohjelma poistetaan.

### Tiedetyt ongelmat
Windows Vistaa käytettäessä SecuROM estää peliä käynnistymästä, jos "Explicit Congestion Notification" on käytössä Vistan verkostossa.

Levyasemien emulaattorit ja jotkin virheenkorjausohjelmat aiheuttavat myös pelin kaatumisen ja turvamoduulivirhe syntyy.

Microsoft on poistanut tuen SafeDisc- ja vanhemmilta SecuROM-suojauksilta Windows 10 -käyttöjärjestelmässä. Syynä on niissä olleiden haavoittuvuuksien aiheuttamat turvallisuusriskit. Tämän jälkeen näitä pelejä voi pelata vain ns. no-cd-kräkkien avulla tai ostamalla pelin uudelleen suojaamattomia versioita myyvistä pelikaupoista.

## Ristiriidat
### BioShock
Kuluttajat ovat syyttäneet *[[BioShock]]ia* rootkitin asentamisesta. Virallisessa ilmoituksessa kiellettiin minkäänlaisen rootkitin käyttö.

### Mass Effect
Toukokuussa 2008 EA ilmoitti, että *[[Mass Effect]]in* PC-versio tulisi käyttämään SecuROMin 7.x -versiota edellyttäen ohjelmiston uudelleen aktivoimista joka kymmenes päivä. Valituksien vuoksi EA poisti tämän aktivoimisen, mutta piti SecuROMin. SecuROMin tuoteaktivointilaitos käytti silti erilaista rajaa, joka sisälsi sen, että asiakas voisi vain kolme kertaa aktivoida pelin. Tämän jälkeen peliä ei voi pelata, kunnes EA:lle on ilmoitettu ja kun se on resetoinut aktivointilimitin.

### Spore
7. syyskuuta 2008 EA julkaisi SecuROMia käyttävän *[[Spore]]*-videopelin. *Spore* oli 1,7 miljoonalla BitTorrent-latauksella vuoden 2008 eniten laittomasti ladattu peli.;journalistien mukaan tämä oli SecuROMiin tyytymättömien käyttäjien reaktion seurausta.

SecuROMin käyttämisen tuloksena Electronic Artsia vastaan nostettiin Melissa Thomasin johdolla ryhmäkanne. Tämän jälkeen useita muitakin ryhmäkanteita on nostettu EA:ta vastaan.

## Lähteet

## Aiheesta muualla
*SecuROM
*Sony
Parnassius mnemosyne perkele

**Parnassius mnemosyne perkele** on pikkuapollon (*Parnassius mnemosyne*) alalaji, jota esiintyy Suomessa. Suomessa on tavattu kaikkiaan kolme ulkonäöltään ja levinneisyydeltään toisistaan poikkeavaa pikkuapollon maantieteellistä alalajia, *P. m. perkeleen* lisäksi *P. m. ugrofennica* ja *P. m. karjala*. Alalaji *perkele* on näistä Lounais-Suomen sisämaassa esiintyvä. Pikkuapolloa tavataan Suomessa nykyään lounaisrannikkoa ja Ahvenanmaata lukuun ottamatta hyvin harvoissa paikoissa, tosin Someron Rekijokilaaksossa Häntälän-Talvisillan alueella pikkuapollo on runsas ja alueen pikkuapollot edustavat f. *perkele*ttä.

## Ulkonäkö
*Parnassius mnemosyne perkele* muistuttaa selvimmin *P. m. ugrofennicaa*, mutta on väriltään kirjaillumpi. Alalajin koirailla etusiipien etureunan lasitäplä on epäselvä ja naarailla selvempi. Lisäksi naaraalla on etusiipien takareunan lähellä epäselvä varjotäplä. Takasiivissä koiraalla on usein epäselvä keskitäplä, ja samoin takanurkkatäplän aihe. Naaraalla sen sijaan takasiipien keskitäplä ja takanurkkatäplä ovat hyvin kehittyneet. Naaraan takasiivissä on myös epäselvä etureunan täplä.

## Lähteet

*Parnassius mnemosyne, Pikkuapollo

### Viitteet

## Aiheesta muualla
* Parnassius of the World: Luettelo pikkuapollon alataksoneista.
Albulatunneli

**Albulatunneli** on Alppien läpi kulkeva 5&nbsp;864 metriä pitkä rautatietunneli Sveitsissä, Graubündenin kantonissa. Tunneli on osa Albulan rautatietä () Thusisin ja Sankt Moritzin välillä. Tunnelin pohjoispäässä on Predan asema ja eteläpäässä Spinasin asema.

Albulan rautatie on otettu käyttöön vuonna 1903.

Tunneli on osa Graubündenin kantonin rautatieyhtiön Rhätische Bahnin (RhB) rataverkkoa. Reitillä on henkilö-, tavara- ja autojunaliikennettä. Tunnelia käyttää päivittäin vajaat 50 junaa, ja vuotuinen matkustajamäärä on noin 1,1 miljoonaa.

## Uusi tunneli
Vanhan tunnelin viereen rakennetaan vuosina 2015–2022 uusi tunneli korvaamaan vanha tunneli, joka jää varauloskäynniksi. Tunnelin suunnittelu alkoi vuonna 2011 ja rakennustyöt syksyllä 2015. Uusi tunneli on 5&nbsp;860 metriä pitkä ja yksiraiteinen. Tunnelin rakennuskustannusten arvioidaan olevan 345 miljoonaa Sveitsin frangia, josta liittovaltio maksaa 85&nbsp;% ja kantoni 15&nbsp;%.

## Lähteet
* 
*

### Viitteet

## Aiheesta muualla
La Strada

**La Strada** tarkoittaa esimerkiksi seuraavia:

* *[[La Strada – Tie]]*, Federico Fellinin ohjaama italialainen elokuva vuodelta 1954
* Kehitysvammaisteatteri La Strada‎, tamperelainen harrastajateatteri
* *[[La strada (albumi)|La Strada]]*, suomalaisen The Quiets -yhtyeen albumi
Jalavapuiston koulu

**Jalavapuiston koulu** on vuonna 1998 valmistunut Espoon keskuksen alueella sijaitseva perusasteen alakoulu, jossa on noin 340 oppilasta. Koulu tarjoaa suomenkielisen opetuksen lisäksi kaksikielistä (suomi-englanti) opetusta vuosiluokille 1–6.Koulussa on myös mahdollista opiskella TAO-opetuksessa 1–9 vuosiluokilla. Koulun rehtorina on toiminut ennen Paula Kotilainen, mutta nykyään Nina Viitanen on koulun rehtori.

## Kerhot ja valinnaiset
Koulussa on toiminut robottikerho, joka voitti alkukarsinnat vuonna 2023 järjestetyssä valtakunnallisessa Innokas-kilpailussa joukkueellaan Japu Masers 1.Koulussa on mahdollista valita 4-luokasta asti valinnaisiksi mm. Minecraft-, liikunta-tai dokumenttiVaVan.

## Lähteet
Kyle Nakazawa

**Kyle Nakazawa** (s. 16. maaliskuuta 1988 Torrance, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edusti viimeksi Major League Soccerin Los Angeles Galaxyä.

## Seurajoukkueura

Perk pelasi yliopistojalkapalloa UCLA:n joukkueessa Bruinsissa vuosina 2006–2009 ja valittiin muun muassa kerran Pacific-10-konferenssin tähdistöjoukkueeseen ja kansallisen jalkapallovalmentajaliiton NSCAA:n tähdistöjoukkueeseen. Hän pääsi myös semifinalistien joukkoon maan parhaalle yliopistojalkapalloilijalle annettavan Hermann Trophyn ehdokasvalinnoissa. Yliopistovuosiensa aikana hän pelasi myös USL Premier Development Leaguen San Fernando Valley Quakesissä ja Los Angeles Legendsissä.

Tulokasjoukkue Philadelphia Union varasi Nakazawan ammattilaisliiga Major League Socceriin vuoden 2010 MLS SuperDraft -varaustilaisuuden kolmannella kierroksella numerolla 33. Hän debytoi MLS:ssä 1. toukokuuta 2010 ottelussa Los Angeles Galaxyä vastaan. Hän edusti Unionia kahden kauden ajan, kunnes palasi kotiseudulleen Kaliforniaan ja liittyi juuri Galaxyn joukkueeseen helmikuussa 2012.

Nakazawa päätti pelaajauransa kauden 2012 jälkeen vasta 24-vuotiaana. Hän pelasi MLS:ssä 41 ottelussa, joista 24 avauskokoonpanossa, ja teki yhden maalin.

## Maajoukkueura

Nakazawa kuului Yhdysvaltain jalkapalloliiton alle 17-vuotiaiden kehitysohjelmaan ja ikäluokan maajoukkueeseen alle 17-vuotiaiden MM-kilpailuissa vuonna 2005. Hän oli turnauksessa avauskokoonpanossa joukkueensa kaikissa neljässä ottelussa ja teki kaksi maalia.

## Lähteet

## Aiheesta muualla

* Kyle Nakazawan esittely Major League Soccerin sivustolla 
* Kyle Nakazawan esittely U.S. Soccerin sivustolla
Rubikin käärme

**Rubikin käärme** on pulmapeli, jossa tavoitteena on muotoilla akseliston avulla toisiinsa kytketyistä osista erilaisia kappaleita. Peli koostuu 24:stä osasta, jotka kääntyvät akseliston avulla. Paloja kytkee toisiinsa kaksi liitosta, lukuun ottamatta ”käärmeen päitä”, joita yhdistää kokonaisuuteen yksi liitos. 

## Katso myös
* Rubikin kuutio

## Lähteet
*Rubik's Snake: solution hints booklet 

### Viitteet
Pesäpallon miesten Mestaruussarjan kausi 1988

**Pesäpallon SM-sarja 1988**. Kaksinkertaisen runkosarjan jälkeen kahdeksan parasta joukkuetta jatkoi pudotuspeleihin ja sijoille 9-12 jääneet jatkoivat karsintasarjassa. Pudotuspelit pelattiin paras kolmesta -menetelmällä, paitsi mitaliottelut, joissa pelattiin kaksoisotteluin. Karsintasarja pelattiin sarjamuotoisesti ja joukkueet saivat lähtöpisteitä 3-2-1-0 runkosarjan sijoituksen mukaan.

## Mestaruussarja
**Runkosarja**

**Pudotuspelit**

*sisällä aloittavan juoksut yllä*

**Puolivälierät**

1. Ottelut 

Alajärven Ankkurit - Kouvolan Pallonlyöjät

Kankaanpään Maila - Hyvinkään Tahko

Imatran Pallo-Veikot - Seinäjoen Maila-Jussit

Vaasan Maila - Kiteen Urheilijat

2.ottelut 

Kouvolan Pallonlyöjät - Alajärven Ankkurit

Hyvinkään Tahko - Kankaanpään Maila

Seinäjoen Maila-Jussit - Imatran Pallo-Veikot

Kiteen Urheilijat - Vaasan Maila

3. Ottelu 

Imatran Pallo-Veikot - Seinäjoen Maila-Jussit


**Välierät**

1. Ottelut

Kankaanpään Maila - Alajärven Ankkurit

Seinäjoen Maila-Jussit - Kiteen Urheilijat

2.ottelut 

Alajärven Ankkurit - Kankaanpään Maila

Kiteen Urheilijat - Seinäjoen Maila-Jussit

3. Ottelu 

Seinäjoen Maila-Jussit - Kiteen Urheilijat

**Loppuottelut**

1. Loppuottelu

Seinäjoen Maila-Jussit - Alajärven Ankkurit

2. Loppuottelu 

Alajärven Ankkurit - Seinäjoen Maila-Jussit (video)

**Pronssiottelut**

1. pronssiottelu

Kiteen Urheilijat - Kankaanpään Maila

2. pronssiottelu 

Kankaanpään Maila - Kiteen Urheilijat 

**Putoamissarja**

Vimpeli ja Muhos putosivat sarjasta. Siilinjärvi karsintaan. Sarjaan nousivat Ykkössarjan kaksi parasta joukkuetta: Sotkamon Jymy ja Loimaan Palloilijat.

**SM-sarjakarsinta**

**AA:n mestarijoukkue**

Matti Iivarinen, Ari Riihimäki, Marko Etula, Simo Joensuu, Vesa Vainio, Tuomo Tallbacka, Taavi Kivipelto, Kari Myllyniemi, Veijo Turpela, Harri Pitkänen, Jouko Etula, Tero Ojajärvi. Pelinjohtaja Pekka Peltomäki.

## Lyöjätilasto

## Etenijätilasto

## Tehotilasto

## Kärkilyöjät

## Palkinnot

## Lähteet

* http://pesis-fi.directo.fi/@Bin/352185/msu1988.txt
*Markku Siukonen - Matti Ahola: Urheilu Tieto 1989 ()
56 (luku)

**56** (**viisikymmentäkuusi**) on luonnollinen luku, jota edeltää luku 55 ja seuraa luku 57.

## Matematiikassa
* 56 on yhdistetty, runsas ja puolitäydellinen luku.
* 56 on kuudes tetraedriluku, koska se on kuuden ensimmäisen kolmioluvun summa.
* 56 on Harshad-luku oktaalijärjestelmässä.
* 56 on palindromi kolmijärjestelmässä (20023).
* 56 kuuluu Erdősin–Woodsin lukuihin.
* 56 on ”käytännöllinen luku” (), koska jokainen luonnollinen luku luvun 56 tekijöiden summaan (120) saakka voidaan muodostaa luvun 56 eri tekijöiden summana.
* 56 on jaollinen tekijöidensä määrällä (8:lla).
* 56 on kahden peräkkäisen alkuluvun (53 ja 59) keskiarvo.
* 56 voidaan muodostaa kahden peräkkäisen luonnollisen luvun tulona: 7 \cdot 8.
* 56 voidaan muodostaa kuuden peräkkäisen alkuluvun summana: 3+5+7+11+13+17.
* 56 voidaan muodostaa kolmen eri neliöluvun summana: 6^2+4^2+2^2.
* 56 voidaan muodostaa kahden neliöluvun erotuksena kahdella tavalla: 9^2-5^2 tai 15^2-13^2.
* 56 voidaan muodostaa kahden kuutioluvun erotuksena: 4^3-2^3.
* 56 esiintyy kahdessa jaottomassa Pythagoraan kolmikossa:  ja .
* Kahdeksan ensimmäisen positiivisen kokonaisluvun tekijöiden summa on 56.
* Luku 11 voidaan muodostaa positiivisten kokonaislukujen summana 56 tavalla, kun lukujen järjestyksellä ei ole väliä.
* Taso voidaan jakaa kymmenellä suoralla enintään 56 osaan.

## Luonnontieteissä
* 56 on bariumin järjestysluku jaksollisessa järjestelmässä.
* Rauta-56 on raudan vakaa isotooppi.
* Molybdeeni-98, rutenium-100 ja palladium-102 ovat vakaita isotooppeja, joiden neutroniluku on 56.

## Muissa yhteyksissä
* 56 on Chilen kansainvälinen suuntanumero.
* Yhdysvaltain itsenäisyysjulistuksen allekirjoitti 56 kongressiedustajaa.
* Andrew Johnson, Woodrow Wilson ja Richard Nixon astuivat Yhdysvaltain presidentin virkaan 56-vuotiaina.
* DES-salausmenetelmän avaimen pituus on 56 bittiä.
* Eurooppatie E56 kulkee Saksan ja Itävallan välillä.
* Kantatie 56 kulkee Jämsän ja Mäntän välillä.

## Lähteet
The American Language

**The American Language** on H. L. Menckenin vuonna 1919 julkaisema amerikanenglantia käsittelevä teos. Ennen teoksen kirjoittamista Mencken kirjoitti *[[The Baltimore Sun]]iin* useita amerikanenglantia käsitelleitä kolumneja, joissa hän ihmetteli miksei kukaan kirjoittanut amerikanenglannin kielioppia.

Kuten Noah Webster, joka kirjoitti ensimmäisen amerikanenglannin sanakirjan, myös Mencken halusi puolustaa amerikkalaisia ilmaisuja, joita kriitikot pitivät englannin kielen barbaarisina kieroutumina. Mencken hyökkäsi preskriptiivistä kielioppia vastaan sillä kuten Samuel Jackson hän katsoi kielen kehittyvän erillään oppikirjoista.

Teos käsittelee englannin kielen amerikkalaisen muunnelman kehittymisen alkuvaiheita. Mencken mukaan amerikanenglanti on brittienglantia värikkäämpää, vivahteikkaampaa ja luovempaa.

Teos oli yksi Mencken myydyimmistä teoksista, sitä myytiin 1400 kappaletta kahden ensimmäisen kuukauden aikana ja kriitikot kirjoittivat teosta ylistäviä arvioita.

Mencken julkaisi teokseen lukuisia täydennyksiä.
Apian kanava

**Apian kanava** on Valkeakoskella sijaitseva avokanava Valkeakosken kanavasta ylävirtaan Mallasvedessä.

Apiankoski on ensimmäisen kerran perattu vuosina 1818–1820. Tällöin väylää pystyivät käyttämään pienet alukset. Ensimmäinen varsinainen kanava rakennettiin Valkeakosken kanavoinnin yhteydessä ja se valmistui vuonna 1867. Kanavan syväykseksi tuli 1,5 metriä. Kanava kunnostettiin vuonna 1938.

Nykyinen kanava on vuodelta 1957, jolloin Valkeakosken uuden kanavan valmistuttua Apian kanava levennettiin 22 metrin levyiseksi. Kanavassa kulkee väylä, jota käyttävien alusten suurin syväys on 1,8 metriä ja leveys 7,5 metriä. Kanavan ylittää riippusilta, joka rajoittaa maston korkeudeksi 5,0 metriä.

## Lähteet

## Aiheesta muualla

* Apian kanava Viitattu 2.5.2010